Olof Schalberg

Olof Schalberg (18. toukokuuta 1733 Bollnäs, Ruotsi – 23. kesäkuuta 1804 Turku) oli suomalainen Turun akatemian logiikan ja metafysiikan professori ja rehtori.

Schalbergin vanhemmat olivat Bollnäsin nimismies Lars Schalberg (k. 1782) ja Margareta Montén. Hän kävi Gävlen lukiota vuodesta 1749 ja pääsi ylioppilaaksi Uppsalassa 1753. Schalberg valmistui filosofian maisteriksi Turun akatemiasta 1757 ja hänet vihittiin papiksi Turun hiippakunnassa 1785.

Schalberg oli Turun akatemian metafysiikan dosenttina vuodesta 1759, toisena filosofian apulaisena vuodesta 1771 sekä kirjastonhoitajana vuodesta 1778. Hänestä tuli Turun akatemian logiikan ja metafysiikan professori vuonna 1779 ja hän toimi samalla myös palkkapitäjänsä Liedon kirkkoherrana 1786–1804. Schalberg oli Turun akatemian rehtorina kahteen otteeseen 1787–1788 ja 1801–1802. Hän oli lisäksi Turun tuomiokapitulin jäsen vuodesta 1785.

Lähteet 

Turun akatemian professorit
Suomen yliopistojen rehtorit ja kanslerit
Suomen evankelis-luterilaisen kirkon papit
Suomalaiset professorit
Vuonna 1733 syntyneet
Vuonna 1804 kuolleet